Stara džamija na Svatovskoj glavici
Stara džamija na Svatovskoj glavici u Lastvi nalazi se na području grada Trebinja, Bosna i Hercegovina. Harem džamije zajedno sa starim nišanima proglašen je za nacionalni spomenik Bosne i Hercegovine. Tu odluku komisija je donijela na sjednici održanoj od 16. do 18. decembra 2015. godine, u sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović, Ljiljana Ševo (predsjedavajuća). Džamija ne uživa režim zaštite utvrđen ovom odlukom.. Džamija u Lastvi kod Trebinja nalazi se isturena na jugoistočnoj granici Bosne i Hercegovine prema Crnoj Gori. Udaljena je svega 12 kilometara od Crne Gore, na putu Trebinje - Nikšić. Podignuta je 1816/1817. godine. Imala je trijem. Prvi imam od 1867. bio je Ibrahim (Omer) Halifa, iz porodice Agbabića. Po treći put srušena je 1993. godine, a kamen razvučen i razbacan. Ponovo je izgrađena 2010. godine. Obnovu je finansirao Adamir Jerković. Poslije obnove dobila je ime po njenom obnovitelju i vakifu i upisana u zemljišne knjige općine Trebinje pod tim imenom. Godine 2020. godine za Kurban-bajram džamija je dobila munaru. Nalazi se na slikovitom brežuljku, unutar mezarja, a sam harem je opasan ogradom koja je novijeg datuma. Kod obnove je potpuno poštovan njen raniji izgled. Unutrašnjost je dimenzija 5,60 x 5,60 metara. trijem je 2,00 x 5,60 metara. Zidana je kamenom i malterisana. Ovdje je uklesan 114. ajet iz kur’anske sure El-Bekare.